Ott Kask

Ott Kask (sündinud 14. oktoobril 1962 Jõgeval) on eesti dirigent, muusikapedagoog ja arranžeerija.

 Haridus 
Ott Kask on lõpetanud 1982. aastal Heino Elleri nimelise Tartu Muusikakooli trompeti erialal õpetaja Jüri Kuusi klassis ning 1989. aastal Tallinna Riikliku Konservatooriumi puhkpilliorkestri dirigeerimise erialal (Priit Raiki klassis, kuid õppis samas ka trompetit, trombooni ja Paul Mägi juures sümfooniaorkestri dirigeerimist).

 Töökäik 
Ott Kask töötab vaskpillide eriala õpetajana ning ansamblite ja orkestrite dirigendina Kuusalu Kunstide Koolis (1988. aastast), Tallinna Muusikakoolis (2005. aastast) ning kultuuri- ja sporditegevust korraldava ametnikuna Viimsi vallavalitsuses. 

Aastatel 2002–2019 oli ta ka Viimsi Muusikakoolis vaskpillide eriala õpetaja, Jazzbandi juhendaja ja orkestrite dirigent. 

Laulupeod ja muud muusikaprojektid
Ott Kask on olnud 2002. aasta IX Noorte Laulupeo "Ei ole üksi ükski maa" puhkpilliorkestrite üldjuht, dirigeerides seal ka enda ja Tõnu Kõrvitsa seatud popurriid "Eesti Eurovisiooni laulud". 2017. aasta XII Noorte Laulupeol "Mina jään" juhatas ta Priit Raiki lugu "Tormakas algus". 2025. aasta XXVIII laulu- ja XXI tantsupeol "Iseoma" juhatas ta sümfooniaorkestrite ees enda seatud Lepo Sumera lugu "Kevadine kärbes" animafilmist "Kevadine kärbes".

Ott Kask on olnud muusikajuht ja muusikapalade seadja ja/või dirigent näiteks järgmistes projektides: 
 Viimsi Kooliteatri ja Viimsi Muusikakooli orkestri ühisprojekt, Leonard Bernsteini "West Side Story" (2003), 
 "Valge tee kutse" (2005 ja 2018), 
 "Lumivalgeke ja seitse pöialpoissi" (2010), 
 "Helisev muusika" (2015), 
 lavastused Kosel "Üks samm sinnapoole" (2009) ja "Suve värvid" (2010), 
 Kuusalu Keskkooli ja Kuusalu Kunstide Kooli ühislavastus Eino Tambergi "Odysseus" (2012), 
 MTÜ Veljo Tormise Kultuuriseltsi projekt Tauno Aintsi "Lauritsa lubadus" (2014 ja 2015).

 Juhatatavad orkestrid 
 1988–1991 Puhkpilliorkestri Tallinn eufooniumi- ja basskitarrimängija ja dirigent
 1988–... Kuusalu Pasunakoori dirigent
 1994–1995 Georg Otsa nimelise Tallinna Muusikakooli puhkpilliorkestri dirigent
 1994-2008 Eesti Noorte Puhkpilliorkestri dirigent
 2002–2010 Kuusalu Muusikakooli Jazzbandi tromboonimängija ja juhendaja
 2002–2018 Viimsi Muusikakooli sümfoniettorkestri dirigent
 2002–2019 Viimsi Muusikakooli Jazzbandi tromboonimängija ja juhendaja
 2005 Tallinna Muusikakooli puhkpilliorkestri dirigent
 2006–... Tallinna Muusikakooli sümfooniaorkestri dirigent
 2010–... Kuusalu Kunstide Kooli sümfoniettorkestri dirigent
 2011–2019 Viimsi Muusikakooli puhkpilliorkestri dirigent
 2014–... Vabariikliku Orkestrijuhtide Puhkpilliorkestri tromboonimängija ja dirigent

 Helilooming 
Ott Kask on kirjutanud ansambli- ja orkestriseadeid ja mõned autoriteosed. Suure osa tema loomingust moodustavad rahvamuusika seaded.

Algupärane looming 
 "Jazzy Mart" (1998), "The Child Is Living" (2003), "Blues a la Pine" (2003), "Samba Affair" (2004) – kõik džässbändile, viimane lugu 2005 ka puhkpilliorkestrile. 
 2013. aastal kirjutas ta G. Otsa nimelise Muusikakooli puhkpilliorkestri tellimusel "Süit puhkpilliorkestrile", mis on pühendatud õpetaja Priit Raikile.
 2018. aasta üliõpilaste laulu- ja tantsupeo Gaudeamus jaoks valmis "Baltic Groove" puhkpilliorkestritele.

Arranžeeringud laulupidudel
Tema seatud paladest on laulupidudel kõlanud:

Puhkpilliorkestritele:
 "Eesti Eurolaulude popurrii" (kirjutatud kahasse Tõnu Kõrvitsaga), IX Noorte laulupidu "Ei ole üksi ükski maa", 2002
 "Kuusalu pulmamarss", Eesti rahvaviis, IX Noorte laulupidu "Ei ole üksi ükski maa", 2002; Gaudeamus 2014, Harjumaa Laulu- ja tantsupidu 2018
 "Puhu tuul" Liivi rahvaviisi "Pūt vējiņi" teemadel XI noorte laulu- ja tantsupidu "Maa ja ilm", 2011
 "Maie memme tantsud" (Eesti rahvalikud tantsud "Kohaanuška, "Kikapuu", "Oirah", "Aissa", "Nõianeitsi", "Tersaavel") Harjumaa laulu- ja tantsupidu, 2013
 "Targa rehealune", XXVI laulu- ja XIX tantsupidu "Aja puudutus. Puudutuse aeg", 2014; seade sümfooniaorkestrile Harjumaa laulu- ja tantsupidu, 2013
 "Tumsa nakte" IX Läti noorte laulu- ja tantsupidu, 2015
 "Baltic Groove" Gaudeamus, 2018
 "Kolm eesti rahvapillilugu. Orja torupillivalts / Tsirgu Liisa / Torupilli Jussi lugu" – XXVII ja XX laulu- ja tantsupidu "Minu arm", 2019
Sümfooniaorkestritele:

 "Kevadine kärbes". Lepo Sumera, seade Ott Kask (uus seade sümfooniaorkestritele), XXVIII laulu- ja XXI tantsupidu "Iseoma", 2025

 Ühiskondlik tegevus 
 EELK Pasunakooride koraaliraamatu töögrupp, 2001–2002
 MTÜ Veljo Tormise Kultuuriselts, juhatuse liige, 2004–2010
 Eesti Sümfooniaorkestrite Liit, juhatuse liige, 2010–2019 ja 2019–2022
 MTÜ Puhkpillimuusika koda, juhatuse liige, 2018–2021

 Tunnustus 
 1997  – Eesti Kultuurkapitali Harjumaa ekspertgrupi aastapreemia
 2006 – Eesti Kultuurkapitali Harjumaa ekspertgrupi aastapreemia Harjumaa Laulu- ja Tantsupeo korralduses osalemise eest
 2009 – Kuusalu valla aasta juhendaja
 2012 – Viimsi valla tänukiri õpetajate päeva puhul suure ja eduka töö eest Viimsi Muusikakooli orkestriga aastatel 2002–2012
 2013 – Eesti Kultuurkapitali Harjumaa ekspertgrupi aastapreemia Harjumaa Laulu- ja Tantsupeo korraldamise eest
 2013 – Harjumaa teenetemärk
 2015  – Eesti Kultuurkapitali Harjumaa ekspertgrupi aastapreemia Veljo Tormise Kultuuriseltsile (Kuusalu Pasunakoor) Ott Kask 145-aastase tegutsemise eest
 2021 – Eesti Kultuurkapitali Harjumaa ekspertgrupi Harjumaa kultuurivaldkonna aastapreemia mitmekülgse pedagoogilise ja loomingulise töö eest Harjumaal 
 2025 – Kuusalu valla kultuuripreemia ning Märka ja tunnusta tänukiri
 2026 – Valgetähe V klassi teenetemärk"President tunnustab teenetemärgiga 203 inimest" ERR, 30. jaanuar 2026

 Trükised 
 Ott Kask "4+ ansamblimängud", Eesti Muusikakoolide Liit, 2003 (10 neljahäälset seadet C, Bb, Eb, F instrumentidele ja löökpillidele)

 Viited 

 Välislingid 
 Ott Kask Puhkpillimuusika Koda
 Ülle Tamm "Ott Kask juhendab Kuusalu ja Viimsi orkestreid" Sõnumitooja, 26. jaanuar 2010
 "Ott Kask pälvis Harjumaa teenetemärgi" Viimsi Teataja, nr 1, 10. jaanuar 2014 (lehel digar.ee)
 "Ott Kask pälvis Harjumaa kultuurivaldkonna aastapreemia" Eesti Sümfooniaorkestrite Liit
 Kultuurkapitali Harjumaa ekspertgrupp tunnustas maakonna parimaid kultuuritegelasi kuka.ee

Kategooria:Eesti dirigendid
Kategooria:Eesti muusikapedagoogid
Kategooria:Eesti Muusika- ja Teatriakadeemia vilistlased
Kategooria:Valgetähe V klassi teenetemärgi kavalerid
Kategooria:Sündinud 1962